== Uddannelse ==
Flint var søn af [[Ole Flint|Ole Nielsen Flint]], [[tømrer]], siden kobberstikker ved [[Søværnet|Søetaten]] (1739 - 8. januar 1808) og Anna Hansdatter født Thomsen (1742-1801). Han besøgte [[Det Kongelige Danske Kunstakademi|Kunstakademiet]] fra [[1790]], vandt [[1793]] den lille, [[1795]] den store sølvmedalje, fik rimeligvis samme år den lille guldmedalje, skønt han kun nævnes i protokollen som konkurrerende, og endelig [[1797]] den store guldmedalje for opgaven ''[[Abraham]], der kommer til Hebron for at sørge over [[Sara (bibelsk person)|Saras]] død'' ([[1. Mosebog]] 23, V. 2, i Kunstakademiet). Han regnedes for en meget lovende kunstner og fik [[1805]] en varm anbefaling af Akademiet, da han ville søge arbejde ved det nye [[Christiansborg]], og året efter rostes han i endnu stærkere udtryk som værdig til rejseunderstøttelse af [[Partikulærkassen|Kongens Kasse]]. Inden den tid, den [[30. december]] [[1802]], var han blevet gift i København med Marie Cathrine Gundelach.
Personbillede_savnes Kunst Historiemalere Historie Maleri